158 C. PLINII HIST. NAT. LIB. XXI. 



aut aqua mulsa : gallinarum etiam crudas carnes. Qui- 

 busdam etiam aestatibus iidem cibi praestandi , quum 

 siccitas continua florum alimentum abstulit. Alvorum , 

 quum mel eximitur, illini oportet exitus, melissophyllo 

 aut genista tritis : aut mdias alba vite praecingere , ne 

 apes difugiant. Vasa mellaria aut favos lavari aqua 

 prcipiunt : hac decocta , fieri saluberrimum acetum. 



De cera facietida. Quae optima ejus gnera. De cera Punica. 



XL1X. Cera fit expressis favis , sed ante purificatis 

 aqua , et triduo in tenebris siccatis , quarto die liquatis 

 igni in novo fictili , aqua favos tegente , tune sporta 

 colatis. Rursus in eadem olla coquitur cera cum eadem 

 aqua , excipiturque alia frigida , vasis melle circumlitis. 

 Optima, quae Punica vocatur. Proxima quam maxime 

 fulva, odorisque mellei, pura , natione autem Pontica, 

 quam constare equidem miror inter venenata mella : 

 deinde Cretica, plurimum enim ex propoli habet, de 

 qua diximus in natura apum. Post has Corsica , quo- 

 niam ex buxo fit, habere quamdam vim medicaminis 

 putatur. Punica fit hoc modo. Ventilatur sub divo saepius 

 cera fulva. Deinde fervet in aqua marina, ex alto petita, 



